Philippa Fawcett

Philippa Garrett Fawcett (født 4. april 1868 i Brighton i England, død 10. juni 1948 i London) var en engelsk matematiker.


== Liv og virke ==


=== Bakgrunn ===
Philippa Fawcett var datter av suffragetten Millicent Fawcett og Henry Fawcett, parlamentsmedlem og professor i politisk økonomi ved Cambridge og Postmaster General i Gladstones regjering. Hennes tante var Elizabeth Garrett Anderson, den første engelske kvinnelige lege.
Philippa Fawcett utdannet seg ved Newnham College (Cambridge), som moren hennes hadde vært med på å grunnlegge. I 1890 ble Fawcett den første kvinnen som oppnådde toppscore i Cambridge Mathematical Tripos eksamen. Poengsummen hennes var 13 prosent høyere enn nest høyeste poengsum, men hun fikk ikke tittelen senior wrangler, ettersom bare menn ble utnevnt på den tiden, med kvinner listet separat. Kvinner hadde lov til å ta Tripos siden 1881, etter at Charlotte Angas Scott uoffisielt ble utnevnt som åttende wrangler. Da kvinnenes liste ble annonsert, ble Fawcett beskrevet som «above the senior wrangler».
Ved å være midt i bevegelsen for kvinners stemmerett, oppnådde Fawcetts bragd verdensomspennende mediedekning, og stimulerte til mye diskusjon om kvinners evner og rettigheter. Hovedoppslaget i The Daily Telegraph dagen etter sa:

 Once again has woman demonstrated her superiority in the face of an incredulous and somewhat unsympathetic world... And now the last trench has been carried by Amazonian assault, and the whole citadel of learning lies open and defenceless before the victorious students of Newnham and Girton. There is no longer any field of learning in which the lady student does not excel.


=== Karriere ===
Etter Fawcetts utrettelse i Mathematical Tripos, vant hun stipendium ved Cambridge, og gjennom dette ledet hun forskning på fluiddynamikk. Avhandlingene hennes omfatter "Note on the Motion of Solids in a Liquid".Hun ble senere utnevnt til College Lecturer in Mathematics ved Newnham College (Cambridge), en posisjon hun holdt i 10 år. Hun mottok mye ros for sine evner til å lære bort. En student skrev:

 What I remember most vividly of Miss Fawcett's coaching was her concentration, speed, and infectious delight in what she was teaching. She was ruthless towards mistakes and carelessness... My deepest debt to her is a sense of the unity of all truth, from the smallest detail to the highest that we know 
Fawcett forlot Cambridge i 1902, da hun ble utnevnt til lecturer for å utdanne matematikklærere ved Normal School i Johannesburg i Sør-Afrika. Hun forble her til 1905, og returnerte så til England for å ta del i utdanningsadministrasjonen for London County Council. Her, i arbeidet med å utvikle videregående skoler, oppnådde hun en posisjon av høy rang i London City Council.
Philippa Fawcett opprettholdt sterke bånd med Newnham College gjennom hele livet. Fawcettbygningen (1938) ble navngitt i anerkjennelse av hennes og familiens bidrag til Newnham. Hun døde 10. juni 1948, to måneder etter sin 80. bursdag.


== Referanser ==


== Videre lesning ==
"Philippa Fawcett and the Mathematical Tripos", S.T.C. Siklos, Published 1990
Philippa Garrett Fawcett på MacTutor History of Mathematics archive
Rita McWilliams Tullberg, "Philippa Fawcett," Oxford Dictionary of National Biography.